হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ কোতি ৮৩গী লেন্দমার্ক লানখ্রে
হৌখিবা পুং ২৪দা দোজ লাখ ৭১ হেন্না কাপখ্রে
হৌজিক হৌজিক ওইরিবা রিকোভরী রেত অসি ৯৭.৭৭%নি
হৌখিবা পুং ২৪দা অনৌবা কেস ৩১,৯২৩ লাকখি
ভারতকী এক্তিব কেসলোদ (৩,০১,৬৪০)অসি অপুনবা কেস মশিংগী ০.৯০%নি
চয়োলগী ওইনা পোজিতিব ওইখিবগী চাং (২.১১%) ৩%গী মখাদা লৈখিবা নুমিৎ ৯০নি শুরে
Posted On:
23 SEP 2021 9:46AM by PIB Imphal
ঙসি অয়ুক্কী পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না হৌখিবা পুং ২৪দা, ভেক্সিন দোজ ৭১,৩৮,২০৫ কাপতুনা, লৈবাক অসিগী কোবিদ-১৯ ভেক্সিনেসন কভরেজ অসি পুন্না কোতি ৮৩গী(৮৩,৩৯,৯০,০৪৯) লেন্দমার্ক লানখ্রে৷ মসি সেসন ৮১,৬৯,২৬০দা কাপখিবনি৷
ঙসি অয়ুক পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না ভেক্সিন কাপখিবা অপুনবা ফিগরগী শরুকশিং অদুদি:
হৌখিবা পুং ২৪দা পেসেন্ত ৩১,৯৯০ রিকোভর তৌরকখিবা অসিনা রিকোভর তৌখ্রবা অপুনবা পেসেন্ত মশিং(লাইনা-লাইচৎ অসি হেক হৌরকপদগী) অসি ৩,২৮,১৫,৭৩১দা হেনগৎহনখ্রে৷
লোইন-লোইননা ভারতকী রিকোভরী রেতসু ৯৭.৭৭% ওইখ্রে৷ হৌজিক হৌজিক লৈরিবা রিকোভরী রেত অসি ২০২০গী মার্চ থাদগী য়েংবদা মসিনা খ্বাইদগী ৱাংবনি৷
কেন্দ্র অমসুং রাজ্যশিং/য়ু.তি.শিংনা য়াম্না কন্না খুৎশম্নদুনা হোৎনখিবা অসিনা নোংমদা অনৌবা কেস ৫০,০০০গী মখাদা তানা লাকখিবা হৌজিক্তি নুমিৎ ৮৮নি শুরে৷
হৌখিবা পুং ২৪দা অনৌবা কেস ৩১,৯২৩ লাকখি৷
হৌজিক হৌজিক লৈরিবা এক্তিব কেস মশিং অসি ৩,০১,৬৪০নি৷ হৌজিক হৌজিক লৈরিবা এক্তিব কেস মশিং অসি লৈবাক অসিগী অপুনবা পোজিতিব কেস মশিং অদুগী ০.৯০% ওই৷ মসি ২০২০গী মার্চ থাদগী য়েংবা মতমদা ভারত্তা লৈরিবা এক্তিব কেস মশিংগী খ্বাইদগী নেম্বা ফিগরনি৷
লৈবাক অসিদা তেস্তিং কেপাসিতী লেপ্প-লৈতনা হেনগৎলক্লি৷ হৌখিবা পুং ২৪দা তেস্ত পুন্না ১৫,২৭,৪৪৩ তৌখি৷ হৌজিক ফাওবদা ভারতনা তেস্ত পুন্না কোতি ৫৫.৮৩ হেন্না (৫৫,৮৩,৬৭,০১৩) তৌখ্রে৷
লৈবাক অসিদা তেস্ত তৌবগী চাং হেনগৎলকখিবা অসিদা, হৌজিক্তি চয়োলগী ওইনা পোজিতিব ওইখিবগী চাং ২.১১% ওইদুনা ৩%গী মখাদা লৈখিবা নুমিৎ ৯০নি শুরে৷ নোংমদা পোজিতিব ওইবগী চাং ২.০৯% ওই৷ হৌজিক্তি নোংমদা পোজিতিব ওইখিবগী চাং ৩%গী মখাদা লৈখিবা নুমিৎ ২৪নি শুরে অমসুং ৫%গী মখাদা লৈখিবা নুমিৎ ১০৭নি শুরে৷
*****
(Release ID: 1757222)
Visitor Counter : 31
mni_Beng mni_Beng mni_Beng mni_Beng mni_Beng mni_Beng mni_Beng eng_Latn ron_Latn mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng unk eng_Latn eng_Latn